გაეროს უშიშროების საბჭოს რეზოლუცია 487

გაეროს უშიშროების საბჭოს რეზოლუცია 487 ერთხმად მიიღეს 1981 წლის 19 ივნისს, ერაყისა და ატომური ენერგიის საერთაშორისო სააგენტოს (IAEA) განცხადებების გათვალისწინებით, საბჭომ დაგმო ისრაელის თავდასხმა ერაყში IAEA-ს მიერ დამტკიცებულ ბირთვულ ობიექტზე. 

რეზოლუციაში ასევე მოწოდებული იყო მტრული საქმიანობის შეწყვეტისკენ, ერაყს კომპენსაციის მოთხოვნის უფლება მიეცა და ისრაელს მოუწოდებდა, თავისი ბირთვული ობიექტები ატომური ენერგიის სააგენტოს დაცვის ქვეშ მოექცა. 

 ზოგადი კონტექსტი 
1970-იანი წლების ბოლოს ერაყმა საფრანგეთისგან შეიძინა „ოსირისის კლასის“ ბირთვული რეაქტორი. ისრაელის სამხედრო დაზვერვა ვარაუდობდა, რომ ეს პლუტონიუმის წარმოების მიზნით ერაყის ბირთვული იარაღის პროგრამის ხელშესაწყობად იყო განკუთვნილი, მიუხედავად იმისა, რომ ის ბირთვული იარაღის გაუვრცელებლობის შესახებ ხელშეკრულების პირობების შესაბამისად, ატომური ენერგიის საერთაშორისო სააგენტოს ინსპექტირების რეჟიმის ქვეშ შენდებოდა.

ისრაელის დაზვერვა ასევე თვლიდა, რომ 1981 წლის ზაფხული იქნებოდა რეაქტორის განადგურების ბოლო შანსი ერაყის მშვიდობიანი მოსახლეობის ბირთვული დაბინძურების გარეშე. ამ მომენტის შემდეგ რეაქტორი ბირთვული საწვავით დაიტვირთებოდა. 

1981 წლის 7 ივნისს, ისრაელის „F-16A“ გამანადგურებელი თვითმფრინავების ესკადრილიამ, „F-15A“-ების ესკორტით, ოპერაცია „ოპერის“ ფარგლებში დაბომბა და მძიმედ დააზიანა ოსირაკის რეაქტორი. 

ეს რეზოლუცია მიიღეს ინციდენტისა და ისრაელის ბირთვული იარაღის პოლიტიკის შესახებ უშიშროების საბჭოს 10 სხდომის შემდეგ და კონკრეტულად მოუწოდებდა ისრაელს, საკუთარი ობიექტები ატომური ენერგიის სააგენტოს დაცვის ქვეშ მოექცია.

რესურსები ინტერნეტში
Text of the Resolution at undocs.org
The Israeli aggression against the peaceful nuclear installations in Iraq : statement made by Dr. Sa'adoun Hammadi, Minister for Foreign Affairs of Iraq, before the Security Council, 12 June 1981

სქოლიო

 0487
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ერაყის შესახებ
კატეგორია:1981 წელი ისრაელში
კატეგორია:1981 წელი ერაყში